DEMCO ลุ้นผลงานปีนี้ทำนิวไฮแนะนำซื้อราคาเป้าหมาย 16.4 บ.
มองผลดำเนินการปี 58 จ่อทำจุดสูงสุดใหม่ รวมถึงปัจจัยบวกจากการคว้างาน Toyo Thai Thailand มูลค่า 2 พันลบ.ล่าสุด เป็นปัจจัยบวกหนุน Backlog ในมือแตะระดับ 8.8 พันลบ.
27 ต.ค. 2558

บล.โนมูระ พัฒนสิน ระบุในบทวิเคราะห์ (27 ต.ค.) ว่า บริษัท เด็มโก้ จำกัด (มหาชน) หรือ DEMCO คาดกำไรสุทธิไตรมาส 3/58 ที่ระดับ 125.6 ลบ.เติบโต 37.4% เทียบไตรมาสก่อนหน้า, 6.2% เทียบช่วงเดียวกันของปีก่อน และเติบโตโดดเด่นต่อเนื่องในไตรมาส 4/58 หนุนให้ผลประกอบการปี 58 ที่ระดับ 470 ลบ. เติบโต 30% เทียบช่วงเดียวกันของปีก่อน
โดยมูลค่าเหมาะสมปี 59 ที่ 16.40 บาท (Upside 24.2 %) ราคาปัจจุบันอิง PER 16F ที่ระดับ17.3x เท่า มองผลดำเนินการปี 58 จ่อทำจุดสูงสุดใหม่ รวมถึงปัจจัยบวกจากการคว้างาน Toyo Thai Thailand มูลค่า 2 พันลบ.ล่าสุด เป็นปัจจัยบวกหนุน Backlog ในมือ DEMCO แตะระดับ 8.8 พันลบ.